**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА ПОТВРДЕ О ГАРАНЦИЈИ ПОРЕКЛА МИНЕРАЛНЕ СИРОВИНЕ ЗА ДОБИЈАЊЕ ГРАЂЕВИНСКИХ МАТЕРИЈАЛА И НЕМЕТАЛИЧНИХ МИНЕРАЛНИХ РЕСУРСA ЗА ДОБИЈАЊЕ ПРИРОДНИХ ГРАЂЕВИНСКИХ МАТЕРИЈАЛА**

|  |  |
| --- | --- |
| **Назив административног поступка** | Потврда о гаранцији порекла минералне сировине за добијање грађевинских материјала и неметаличних минералних ресурсa за добијање природних грађевинских материјала |
| **Шифра поступка** | 211.00.0021 |
| **Регулаторно тело**  **(надлежно за спровођење препоруке)** | Министарство рударства и енергетике  Покрајински секретаријат за енергетику, грађевинарство и саобраћај |
| **Правни оквир којим је уређен административни поступак** | * Закон о рударству и геолошким истраживањима („Службени гласник РС“, бр. 101/15, 95/18) |
| **Прописи које треба променити /донети/укинути да би се спровеле препоруке** | Нема измене прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Прописима су јасно дефинисани услови за издавање потврде о гаранцији порекла минералне сировине за добијање грађевинских материјала и неметаличних минералних ресурса за добијање природних грађевинских материјала, али није прецизно дефинисано у ком облику се достављају подаци потребни за издавање потврде. Стога, у пракси долази до ситуације да подносилац захтева доставља документацију из које се прибављају подаци који се могу прибавити по службеној дужности, услед чега долази до непотребног административног оптерећења подносиоца захтева. Додатно није омогућено подношење захтева и издавање акта надлежног органа електронским путем. | |
| 1. **САЖЕТАК ПРЕПОРУКА** | |
| Потребно је изменити Закон о рударству и геолошким истраживањима („Службени гласник РС“, бр. 101/15, 95/18) тако да се дефинише да се уз захтев за издавање гаранције порекла не доставља документација, већ да сам захтев садржи податке потребне за прибављање података по службеној дужности. | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**     Предлаже се елиминација подношења следећег документа од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:     * **Документ 4: Потврда о резервама неметаличних минералних сировина за добијање грађевинских материјала и неметаличних минералних ресурса за добијање природних грађевинских материјала** * **Орган од кога је потребно прибавити податке**: Покрајински секретаријат за енергетику, грађевинарство и саобраћај   Наведени документ се прибавља ради утврђивања пословног имена, седишта, матичног броја и ПИБ-а носиоца експлоатационе дозволе; назива и локација експлоатационог поља; података о врсти и могућности употребе минералне сировине или ресурса утврђених потврдом о ресурсима и резервама односно, извештај о минералним ресурсима.  Имајући у виду да је орган који издаје Гаранцију порекла истовремено и орган који издаје горе наведену потврду, сви тражени подаци се могу прибавити вршењем увида у интерне евиденције.  Како би се ово омогућило, потребно је од подносиоца захтева затражити следеће неопходне информације: пословно име, седиште и матични број и ПИБ носиоца истраживања или носиоца експлоатације.  **За примену ове препоруке није потребно је измена прописа.**   * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају промену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају промену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајање и примена препорука ће донети уштеде у износу од 18.87% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |